Ο **Άλεξ Αντετοκούνμπο** (πλήρες όνομα: *Αλέξανδρος Εμέκα "Άλεξ" Αντετοκούνμπο*, *AHN-tet-ə-KOOM-poh*, γενν. στις 27 Αυγούστου 2001, Σεπόλια) είναι Έλληνας επαγγελματίας καλαθοσφαιριστής νιγηριανής καταγωγής. Έχει ύψος 2,03 μέτρα και αγωνίζεται ως σμολ φόργουορντ για τη Μαζεϊκιάι του Πρωταθλήματος Λιθουανίας. Είναι ο μικρότερος αδερφός των καλαθοσφαιριστών Γιάννη, Θανάση και Κώστα Αντετοκούνμπο.

Πρώιμη ζωή
----------

Ο Άλεξ Αντετοκούνμπο γεννήθηκε στην Αθήνα και πιο συγκεκριμένα στην γειτονιά των Σεπολίων, στην Ελλάδα. Οι γονείς του, Βερόνικα και Τσαρλς Αντετοκούνμπο κατάγονται από την Νιγηρία, από την οποία μετανάστευσαν πριν γεννηθεί. Είναι κάτοχος νιγηριανού διαβατηρίου, το οποίο του χορηγήθηκε τον Ιούνιο του 2013, προκειμένου να αποκτήσει βίζα και να του επιτραπεί να εισέλθει νόμιμα στις Ηνωμένες Πολιτείες.

Άρχισε να παίζει μπάσκετ σε ηλικία εννέα ετών, και όταν ήταν στην έκτη δημοτικού, μετακόμισε μαζί με την οικογένειά του στο Μιλγουόκι, όπου ο μεγαλύτερος αδερφός του Γιάννης εντάχθηκε ως ρούκι στους Ουινσκόσιν Χερντ της αναπτυξιακής λίγκας του NBA, την NBA G League. Εγγράφτηκε στο Σχολείο Σαιντ Μόνικα που βρίσκεται στο Γουάιτφις Μπέι του Ουινσκόνσιν, αν και δεν γνώριζε καθόλου την αγγλική γλώσσα.

Πρώιμα μπασκετικά βήματα
------------------------

Ο Αντετοκούνμπο αγωνίστηκε αρχικά για το Δομινικανικό Λύκειο του Γουάιτφις Μπέι για μια τετραετία. Στην πρώτη του χρονιά ως πρωτοετής φοιτητής, είχε κατά μέσο όρο 2,9 πόντους ανά παιχνίδι, ενώ μέχρι να αποφοιτήσει μεγάλωσε περίπου 12 εκατ. (πέντε ίντσες) για να φτάσει τα 2,03 m (6 ft 8 in). Ο Άλεξ Αντετοκούνμπο ήταν πολυπολιτειακή δις-επιλογή και είχε μέσο όρο 20 πόντους και επτά ριμπάουντ ανά παιχνίδι ως πρεσβύτερος μαθητής.

Το καλοκαίρι του 2019, ο Αντετοκούμπο συμμετείχε ως βοηθητικό μέλος στην προετοιμασία του Παναθηναϊκού υπό την τεχνική ηγεσία του Αργύρη Πεδουλάκη, λόγω της απουσίας παικτών. Με την ολοκλήρωση της προετοιμασίας επέστρεψε στην Αμερική.

Την εποχή που πλησίαζε η αποφοίτηση του από το Λύκειο, έλαβε τρεις προσφορές υποτροφιών από τα σχολεία ΝτεΠολ Μπλου Ντίμονς, Οχάιο Μπόμπκατς και Γκριν Μπέι Φοίνιξ. Ωστόσο στις 9 Μαΐου 2020, ο Άλεξ Αντετοκούνμπο ανακοίνωσε πως προτιμάει να αγωνιστεί στο Ευρωπαϊκό μπάσκετ μόλις αποφοιτήσει, απορρίπτοντας την προοπτική του κολεγιακού μπάσκετ. Αρκετές υπηρεσίες για νεοσύλλεκτους τον είχαν κατατάξει ως προσθήκη τρίτου επιπέδου για κολλεγιακές ομάδες.

Επαγγελματική σταδιοδρομία
--------------------------

### ΚΜ Μούρθια (2020–2021)

Στις 22 Ιουνίου 2020, ο Άλεξ Αντετοκούνμπο υπέγραψε τριετές συμβόλαιο με την ΚΜ Μούρθια του πρωταθλήματος της Ισπανίας, όμως δεν αγωνίστηκε ποτέ με την πρώτη ομάδα. Στις 18 Οκτωβρίου, έκανε το ντεμπούτο του για την δεύτερη ομάδα του συλλόγου που αγωνίζεται στην τέταρτη κατηγορία του Ισπανικού πρωταθλήματος. Στον πρώτο του αγώνα πέτυχε 28 πόντους και έξι ριμπάουντ, με έξι στα εννέα τρίποντα, στην νικηφόρα αναμέτρηση με 83–69 επί της ΣΚΔ Καρολίνας.

### Ράπτορς 905 (2021–2022)

Αφού δεν επιλέχθηκε από κάποια ομάδα στο NBA Draft του 2021, ο Άλεξ Αντετοκούνμπο εντάχθηκε στην ομάδα των Σακραμέντο Κινγκς για το NBA Summer League του 2021, με τους Κινγκς να αναδεικνύονται νικητές του ετήσιου τουρνουά προετοιμασίας εκείνης της σεζόν. Στις 14 Οκτωβρίου 2021, ο Αντετοκούνμπο υπέγραψε συμβόλαιο 10ου εκθέματος με τους Τορόντο Ράπτορς. Ωστόσο, την επόμενη μέρα ανακάλεσε την υπογραφή του, προκειμένου να ενταχθεί στην ομάδα των Ράπτορς 905 ως συνεργαζόμενος παίκτης.

### Ουισκόνσιν Χερντ (2022–2024)

Στις 3 Νοεμβρίου 2022, ο Άλεξ Αντετοκούνμπο συμπεριλήφθηκε στο ρόστερ της πρεμιέρας του Ουισκόνσιν Χερντ στο NBA G League. Στις 31 Αυγούστου 2023, ο Αντετοκούνμπο υπέγραψε στους Μιλγουόκι Μπακς, απόφαση που ανακάλεσε μέσα σε λίγες ώρες και στις 30 Οκτωβρίου, επέστρεψε στην ομάδα του Ουισκόνσιν.

### Μαζεϊρκιάι (2024-σήμερα)

Στις 14 Φεβρουαρίου του 2024, ο Άλεξ Αντετοκούνμπο ανακοινώθηκε από την Μαζεϊκιάι του πρωταθλήματος μπάσκετ της Λιθουανίας, αφήνοντας μετά από τρία χρόνια το NBA G League.

Προσωπική ζωή
-------------

Τα αδέρφια Αντετοκούνμπο κατά τη διάρκεια της συμμετοχής τους στο NBA All-Star Skills Challenge του 2022 Ο Άλεξ Αντετοκούνμπο είναι ο μικρότερος γιος της οικογένειας Αντετοκούνμπο, με τους τρεις από τους τέσσερις μεγαλύτερους αδερφούς του, τους Γιάννη, Θανάση και Κώστα, να είναι επίσης επαγγελματίες καλαθοσφαιριστές. Ο Γιάννης που αγωνίζεται στους Μιλγουόκι Μπακς από το 2013, έχει αναδειχθεί δύο συνεχόμενες φορές πολυτιμότερος παίκτης του NBA (MVP), το 2019 και το 2020. Με συμπαίκτη τον Θανάση κατέκτησε το πρωτάθλημα του NBA το 2021, με τον Γιάννη να αναδεικνύεται και Πολυτιμότερος Παίκτης των τελικών του NBA εκείνη τη χρονιά.

Ο Κώστας αγωνίστηκε για τελευταία φορά στο NBA με τους Σικάγο Μπουλς, ενώ είναι ο πρώτος από τα τέσσερα αδέρφια που είναι καλαθοσφαιριστές, που κατέκτησε το πρωτάθλημα του ΝΒΑ, την αμέσως προηγούμενη χρονιά από τους Γιάννη και Θανάση, το 2020 με τους Λος Άντζελες Λέικερς. Ο πατέρας του Αντετοκούνμπο, Τσαρλς και ο μεγαλύτερος από τα πέντε αδέρφια, Φράνσις, ήταν επαγγελματίες ποδοσφαιριστές σε ομάδες της Νιγηρίας, ενώ η μητέρα του ήταν αθλήτρια του στίβου στο άλμα εις ύψος.

Τον Σεπτέμβριο του 2021, ο Άλεξ μαζί με τη μητέρα του έλαβαν τιμητικά την Ελληνική ιθαγένεια από τον Έλληνα Πρωθυπουργό Κυριάκο Μητσοτάκη.

Ο Άλεξ Αντετοκούνμπο, μαζί με τα αδέρφια του, τους Γιάννη, Θανάση και Κώστα και τον αθλητή του χόκεϋ Φίλιπ Φόρσμπεργκ, ανακοίνωσαν στις 2 Μαρτίου του 2023 την είσοδο τους στην ιδιοκτησιακή ομάδα του ποδοσφαιρικού συλλόγου Νάσβιλ ΣΚ που αγωνίζεται στο πρωτάθλημα του MLS.

Παραπομπές
----------

1. ↑  «Η χαλασμένη καφετιέρα | Blog - Νίκος Παπαδογιάννης | Gazzetta». *www.gazzetta.gr*. Ανακτήθηκε στις 23 Ιανουαρίου 2024.
2. ↑  Fader, Mirin. «The Rise of the Next Antetokounmpo». *Bleacher Report* (στα Αγγλικά). Ανακτήθηκε στις 23 Ιανουαρίου 2024.
3. 1 2  Hogg, Curt. «With help from his brother, Alex Antetokounmpo is taking on a 'killer' mentality and making a name for himself». *USA TODAY* (στα Αγγλικά). Ανακτήθηκε στις 23 Ιανουαρίου 2024.
4. ↑  «Παναθηναϊκός: Ο Άλεξ Αντετοκούνμπο στα πράσινα». *www.sport24.gr*. Ανακτήθηκε στις 25 Ιανουαρίου 2024.
5. ↑  «Giannis' youngest brother, Alex, to play in Europe». *ESPN.com* (στα Αγγλικά). 10 Μαΐου 2020. Ανακτήθηκε στις 23 Ιανουαρίου 2024.
6. ↑  Schuster, Blake. «Giannis' Brother Alex Says He Plans to Play in Europe After Graduating HS». *Bleacher Report* (στα Αγγλικά). Ανακτήθηκε στις 23 Ιανουαρίου 2024.
7. ↑  «El UCAM Murcia ficha a Alex Antetokounmpo | UCAM Deportes». *www.ucamdeportes.com*. Ανακτήθηκε στις 23 Ιανουαρίου 2024.
8. ↑  Hidalgo, Luis (18 Οκτωβρίου 2020). «El primer show del hermano de Antetokounmpo con el UCAM Murcia: 28 puntos y victoria». *Gigantes del Basket* (στα Ισπανικά). Ανακτήθηκε στις 23 Ιανουαρίου 2024.
9. ↑  «Στο Summer League με τους Σακραμέντο Κινγκς ο Άλεξ Αντετοκούνμπο». *www.sport24.gr*. Ανακτήθηκε στις 24 Ιανουαρίου 2024.
10. ↑  «Κυρίαρχοι οι Κινγκς του Άλεξ Αντετοκούνμπο κατέκτησαν το Summer League στο Λας Βέγκας». *www.sport24.gr*. Ανακτήθηκε στις 24 Ιανουαρίου 2024.
11. ↑  «Raptors: Alex Antetokounmpo, Josh Hall to sign Exhibit 10 contracts». *Raptors Rapture*. 14 Οκτωβρίου 2021. Αρχειοθετήθηκε από το πρωτότυπο στις 14 Οκτωβρίου 2021. Ανακτήθηκε στις 17 Οκτωβρίου 2021.
12. ↑  «Toronto Raptors waive Alex Antetokounmpo and Josh Hall, both to join Raptors 905». *NBA*. Αρχειοθετήθηκε από το πρωτότυπο στις 17 Οκτωβρίου 2021. Ανακτήθηκε στις 17 Οκτωβρίου 2021.
13. ↑  «Wisconsin Herd Announces 2022-23 Opening Day Roster». *OurSports Central* (στα Αγγλικά). 3 Νοεμβρίου 2022. Ανακτήθηκε στις 23 Ιανουαρίου 2024.
14. ↑  «Bucks Sign Drew Timme; Sign, Waive Alex Antetokounmpo». *Hoops Rumors* (στα Αγγλικά). 1 Σεπτεμβρίου 2023. Ανακτήθηκε στις 23 Ιανουαρίου 2024.
15. ↑  «WISCONSIN HERD ANNOUNCE 2023 TRAINING CAMP ROSTER». *Wisconsin Herd* (στα Αγγλικά). Ανακτήθηκε στις 23 Ιανουαρίου 2024.
16. ↑  «Drew Timme, Alex Antetokounmpo, Glenn Robinson III headline the Wisconsin Herd camp roster». *Journal Sentinel* (στα Αγγλικά). Ανακτήθηκε στις 23 Ιανουαρίου 2024.
17. ↑  newsroom, sport-fm. «Στη Λιθουανία ο Άλεξ Αντετοκούνμπο, συμπαίκτης με τον Γκετσεβίτσιους». *sport-fm.gr*. Ανακτήθηκε στις 14 Φεβρουαρίου 2024.
18. ↑  «NBA Rookie Wants To Bring Hope To Greece, And To Milwaukee». *NPR.com*. 26 Σεπτεμβρίου 2013. Αρχειοθετήθηκε από το πρωτότυπο στις 23 Απριλίου 2016. Ανακτήθηκε στις 9 Απριλίου 2016.
19. ↑  «Giannis Antetokounmpo's mother and brother granted honorary Greek citizenship | eKathimerini.com». *www.ekathimerini.com* (στα Αγγλικά). 16 Σεπτεμβρίου 2021. Ανακτήθηκε στις 23 Ιανουαρίου 2024.
20. ↑  Team, GreekCityTimes (2021). «Giannis Antetokounmpo's mother and brother granted honorary Greek citizenship». *GreekCityTimes.com*. Ανακτήθηκε στις 24 Ιανουαρίου 2024.
21. ↑  Major League Soccer [@MLS] (2 Μαρτίου 2023). «Filip Forsberg 🏒 Giannis 🏀 Thanasis 🏀 Kostas 🏀 Alex 🏀 All joining the @NashvilleSC ownership group. Welcome to MLS! t.co/FI1tnWb36Y» (Tweet) (στα Αγγλικά). Αρχειοθετήθηκε από το πρωτότυπο στις 2 Μαρτίου 2023. Ανακτήθηκε στις 12 Μαΐου 2023 – μέσω Twitter.